**ELŐTERJESZTÉS**



**BALATONBERÉNY KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2023. május 31-i NYILVÁNOS RENDKÍVÜLI ÜLÉSÉRE**

**TÁRGY:**

**Színpadtechnika feladatok ellátása**

**ELŐADÓ:**

**Druskoczi Tünde**

**POLGÁRMESTER**

Tisztelt Képviselő-testület!

A község 2023. évi programterve szerint 2023. június 24-én a Kormorán együttes, 2023. augusztus 20-án a Kiss Kata zenekar lép fel településünkön. Mindkét koncert vonatkozásában a színpadtechnika biztosítására (színpadfedés, fény-, és hangtechnika) korábban 4 gazdasági szereplőtől kértünk be e-mailben árajánlatot, melyre azonos műszaki tartalommal a következő ajánlatok érkeztek:

* 2023. május 15-én a Stage Voice Kft. részéről nettó 3.087.000 Ft+Áfa, összesen bruttó 3.920.490 Ft,
* 2023. május 22-én Deichser Margit vállalkozó részéről nettó 7.787.000 Ft+ÁFA, összesen bruttó 9.889.490 Ft,
* 2023. május 19-én a Vipon Kft. részéről nettó 8.950.000 Ft+ÁFA, összesen bruttó 11.366.500 Ft.
* 2023. május 23-án a Hanguru Kft. részéről nettó 2.381.250 Ft+ÁFA, összesen bruttó 3.024.187 Ft.

A képviselő-testület 2023. május 23-án megtartott ülésén a Stage Voice Kft., Deichser Margit vállalkozó és a Vipon Kft. árajánlatát bírálta el és 107/2023.(V.23.) számú határozatával az akkor legkedvezőbb árajánlatot adónak minősülő Stage Voice Kft-t hirdette ki nyertesként.

Az árajánlatok bekérése e-mailben, ajánlattételi határidő megjelölése nélkül került sor.

A Hanguru Kft. árajánlata közvetlenül az ülések megkezdése előtt érkezett meg, így az ülés anyagát, illetve a bírálat tárgyát már nem képezte, de megállapíthatóan a legkedvezőbb árajánlatot tartalmazza.

A fentiekre tekintettel javaslom, hogy a T. Képviselő-testület a 107/2023.(V.23.) számú határozatát vonja vissza, és 3 gazdasági szereplő meghívásával a beszerzési eljárás lefolytatása mellett döntsön.

**Balatonberény Község Önkormányzat Képviselő-testületének ……….../2023.(V.31.) határozata a 107/2023.(V.23.) számú képviselő-testületi határozat visszavonásáról és meghívásos beszerzési eljárás megindításáról**

1. Balatonberény Község Önkormányzat Képviselő-testülete a **107/2023.(V.23.) számú képviselő-testületi határozatát visszavonja.**
2. Balatonberény Község Önkormányzat Képviselő-testülete a Kiss Kata és Kormorán koncertek megtartása mellet dönt. A koncertek színpadfedésére, hang-, és fénytechnika biztosítására a Stage Voice Kft., a Vipon Kft. és a Hanguru Kft., mint gazdasági szereplők meghívásával a beszerzési eljárás lefolytatása mellett dönt az előterjesztés szerinti ajánlattételi felhívás megküldésével.
3. A képviselő-testület felhatalmazza a polgármestert, hogy a Bíráló Bizottság döntési javaslata alapján a nyertes vállalkozóval a vállalkozási szerződést kösse meg.
4. A testület a vállalkozói díj összegét a 2023. évi költségvetés „Kulturális műsorok, rendezvények” fejezeten belüli átcsoportosításával biztosítja.

Határidő: ajánlattételi felhívás megküldése azonnal, szerződéskötésre: 2023. június 8.

Felelős: Druskoczi Tünde polgármester

Balatonberény, 2023.05.30.

Druskoczi Tünde sk.

polgármester